SIRI ASLI NETFLIX
Serang!
1598, setelah menamatkan perang saudara yang berlarutan selama 120 tahun,
dan menyatukan semula Jepun di bawah panjinya,
Toyotomi Hideyoshi, pemerintah agung Jepun, kini mangkat.
Dalam cubaan terdesak untuk pertahankan dinastinya,
sebelum kematiannya,
Hideyoshi membentuk sebuah majlis antara lima orang pahlawan terkuat.
Mereka akan memerintah Jepun sehingga anaknya mencapai umur yang sah.
Kini, nasib Jepun berada di hujung tanduk.
Jika majlis ini gagal,
Jepun akan kembali ke zaman anarki
dan segala yang telah Hideyoshi usahakan akan hancur lebur.
JEPUN 1598
Lima orang ketua ini berasal dari keluarga-keluarga hebat.
Dengan menyatukan mereka,
wujud keseimbangan sempurna antara mereka
maka tiada siapa yang mempunyai kelebihan.
Maeda Toshiie akan ditempatkan di Istana Osaka…
dan dia bertanggungjawab membesarkan Hideyori yang masih kecil,
menguruskan pendidikannya, mempersiapkannya untuk memimpin negara.
Tapi semua orang faham
bahawa oleh kerana Hideyori lambat lagi mencapai umur,
ada peluang buat salah seorang daripada mereka untuk merampas kuasa.
Inilah kelemahan besar dalam hidup Hideyoshi,
segala apa yang dia usahakan kini menjadi keraguan dek kerana usia pewarisnya
Para daimyo mula membuat persiapan,
sama ada untuk dirinya sendiri mengambil alih…
atau merancang untuk menghalang pesaing daripada mengambil alih.
Pada ketika ini, Tokugawa Ieyasu ialah daimyo paling berkuasa di Jepun.
Jadi, dia diberikan kuasa mutlak.
Dia sebenarnya bertanggungjawab atas seluruh kerajaan.
Tak dinafikan, Tokugawa Ieyasu ialah hulubalang paling berkuasa di negara itu.
Kekayaan dan kekuatan tenteranya lebih hebat daripada yang lain.
Dengan kematian Hideyoshi, sebaik saja ada peluang,
Ieyasu di kedudukan sempurna untuk jadi pemerintah tertinggi Jepun.
Dengan penuh kesabaran, dia membina kuasanya dan manghapuskan musuhnya,
dia membentuk pakatan,
dan inilah masanya untuk mendapatkan kuasa paling tinggi dan mutlak di Jepun.
Namun, di sebalik tabir,
ada seorang kaki bohong yang bersedia untuk menentang Ieyasu.
Dia ialah Ishida Mitsunari. Ishida Mitsunari ialah daimyo bawahan.
Dia tak mempunyai kekuatan tentera seperti Ieyasu,
tapi dia amat setia kepada Keluarga Toyotomi.
Tuan.
Masa untuk menyerang.
Sekaranglah masanya.
Dia cuba sedaya upaya untuk menjejaskan kedudukan Ieyasu
dan menimbulkan rasa curiga
antara Ieyasu dan ahli-ahli majlis lain yang dicalonkan oleh Hideyoshi.
Mitsunari merasakan, selagi Ieyasu tidak digugat,
Ieyasu akhirnya akan menguasai semua ketua dan ahli majlis yang lain.
Dan Mitsunari tak sanggup menerimanya. Mitsunari mahu sama ada bunuh Ieyasu,
sekat dia atau hancurkan dia.
Ishida Mitsunari perlukan sekutu dan sokongan.
Jadi, dia mendekati ahli veteran majlis, Maeda Toshiie,
seorang daimyo yang sangat kaya dan ketua tentera yang kuat.
Maeda Toshiie saja yang mampu menentang Ieyasu.
Perbuatan keluarga Tokugawa baru-baru ini…
Bolehkah kamu bantu Hideyori?
Saya tak berniat nak memandai-mandai.
Saya tak berniat menghina kamu.
Tapi Toshiie enggan.
Dia hampir di hujung nyawa,
dia tak yakin kempen itu akan berjaya,
dia tak mahu berjanji sedang dia tahu umurnya tak panjang,
ia akan membebani anaknya
dengan kedudukan yang mungkin akan memusnahan keluarga mereka.
Jadi, Maeda Toshiie menahan diri daripada menentang Tokugawa Ieyasu,
walaupun dia tahu Ieyasu mahu membunuh Hideyori,
menghapuskannya dan kemudian memerintah di bawah panji Tokugawa.
Tak lama selepas itu, Toshiie meninggal dunia.
Dia pernah menjadi penjaga Toyotomi Hideyori.
Jadi, siapa patut ganti tempatnya?
Semestinya Tokugawa Ieyasu, yang pindah ke Istana Osaka,
supaya dia dapat mengawal rapat Hideyori yang masih muda.
Itu langkah yang penting.
Ia ibarat seorang menteri
yang tiba-tiba datang ke Istana Buckingham di England
dan mengatakan dia akan akan mula tinggal di situ.
Tindakan itu menimbulkan kemarahan ahli majlis pemangku raja,
kerana kini, pewaris muda itu berada di bawah kawalan Tokugawa Ieyasu.
Majlis pemangku raja itu mengarahkan Ieyasu untuk berundur
dan sedar bahawa Toyotomi Hideyori adalah pewaris yang sah,
dan Ieyasu tak berhak masuk campur dalam proses itu.
Ieyasu melihat kenyataan itu sebagai pengisytiharan perang.
Itulah peluang yang dia nantikan.
Para daimyo di Jepun berpecah kepada dua pihak,
satu pihak menyokong Tokugawa Ieyasu…
dan sebelah pihak lagi menyokong Toyotomi Hideyori
di bawah kepimpinan Ishida Mitsunari.
Kini bermulalah proses perebutan kuasa yang mutlak
dalam sejarah Jepun.
Dengan terbentuknya persediaan untuk konfrontasi ketenteraan,
Ishida Mitsunari menggerakkan tenteranya untuk menentang kemungkinan sekutu Ieyasu.
Salah seorang daripadanya ialah Uesugi yang berada di utara Ieyasu.
Rancangan Mitsunari ialah Uesugi akan menentang Ieyasu,
dan dia boleh kalahkan Ieyasu
dengan gabungan tenteranya dan tentera Uesugi.
Jadi, Ieyasu buat keputusan pantas.
Dia akan meminta bantuan, terutamanya daripada Date Masamune,
dan kumpul tentera di utara untuk menentang Uesugi Kagekatsu.
Ketika Masamune bergerak untuk halang serangan dari utara,
Ieyasu merancang untuk segera ke timur, ke Edo untuk kumpulkan tenteranya.
Tapi dia perlukan masa,
memandangkan tentera Mitsunari sudahpun bergerak,
segala harapan Ieyasu kini terletak pada istananya di Fushimi,
sebuah kubu yang mengawal jalan menuju ke timur.
Atas sebab ini, walau apa sekalipun, Istana Fushimi perlu dipertahankan
untuk menghalang Ishida Mitsunari daripada menyerang Ieyasu
sebelum Ieyasu bersedia.
Musuh akan mengelilingi istana ini.
Saya mahu kamu kekal…
di istana itu.
Ia dipertahankan oleh rakannya, Torii Mototada.
Ieyasu dan Torii Mototada sudah lama berkawan.
Meraka tahu betapa pentingnya untuk pertahankan istana ini
bagi masa depan keluarga Tokugawa,
dan juga, ia satu tugas yang amat sukar.
Mototada.
Mereka tahu ia akan menempah maut.
Torii Mototada nisbah tentera musuh adalah 20 kepada 1.
Pada asasnya, Torii Mototada ditugaskan dengan sebuah misi
yang memerlukan dia berlawan selama mungkin tanpa boleh berundur,
dan tiada bantuan sokongan.
Ketika Ieyasu tergesa-gesa lari daripada tentera Mitsunari,
Torii Mototada menulis pesanan terakhirnya.
"Ia tidaklah terlalu sukar
untuk melepasi sebahagian bentengnya dan larikan diri,
tapi itu bukanlah makna sebenar seorang pahlawan.
Saya akan pertahankan serangan daripada seluruh negara di sini
dan mati dengan gemilang."
Ishida Mitsunari dan 40,000 orang askarnya menyerang istana itu.
Torii Mototada dan 2,000 orang askarnya berlawan dengan ganas.
Torii Mototada mengutus askarnya untuk bertarung berulang kali
dengan tentera Ishida.
Dalam sebuah aksi keberanian epik,
Torii Mototada dan tenteranya bertahan di Fushimi selama 12 hari.
Legenda mengatakan bahawa garison Fushimi terus berjuang
hinggalah hanya tinggal sepuluh orang.
Akhirnya, ketika istana marak terbakar di sekelilingnya,
Torii Mototada membunuh diri dengan terhormat
setelah memberikan antara pertahanan paling mulia dalam sejarah Jepun.
Keberanian Torii Mototada adalah sangat penting.
Ia membolehkan Ieyasu mengumpulkan tenteranya di Edo
untuk menyerang Ishida Mitsunari.
JEPUN 1600
Tokugawa Ieyasu sudah bersedia untuk bertindak.
Dia membahagikan tenteranya seramai 75,000 orang dan sedia menyerang Mitsunari.
Ketika anaknya memimpin sepasukan besar ke utara,
Ieyasu mengetuai tentera utamanya menuju ke arah musuhnya.
Mitsunari kini berada dalam situasi yang sangat bahaya,
dan berisiko dikepung oleh dua tentera yang semakin hampir.
Mereka akan menyekat jalan dan mengepung kita.
Ishida Mitsunari sedar tentang situasi bahaya yang kini dihadapinya.
Ieyasu berpotensi menghampirinya dan hapuskan jalan untuk Mitsunari lari.
Saya takkan biarkan ia berlaku.
Kita akan temui mereka di jalan dan serang.
Ishida Mitsunari membuat satu keputusan dramatik.
Dia takkan ambil risiko dan ditangkap oleh tentera Ieyasu yang bakal tiba.
Maka, dia memutuskan untuk mara dan meletakkan pertahanan di laluan itu
dan musnahkan tentera Ieyasu apabila mereka tiba.
Tempat yang dia pilih
ialah sebuah lembah sempit bernama Sekigahara.
Ini strategi yang baik buat Mitsunari.
Dia fikir, lebih baik bertarung di Sekigahara
berbanding di Istana Ogaki.
Jika anda pilih untuk berperang di lembah sempit,
dan kawal gunung di sekelilingnya, seperti yang Ishida lakukan,
anda boleh mengumpan musuh ke arah anda, dan serang daripada tiga arah.
Ia pilihan yang bijak.
Beritahu semua askar.
Ketatkan pertahanan sebelum musuh tiba.
Cepat!
Ishida Mitsunari sempat menyusun tenteranya
dalam posisi pertahanan yang terbaik.
Dia sendiri berulang-alik di jalan itu menantikan serangan Ieyasu.
Hideaki…
Tempatkan tentera kamu di atas gunung.
Apabila saya beri isyarat,
turun dari gunung itu dan serang Ieyasu dari sisi.
Untuk melindungi rusuk kirinya dan mengelak dari dikepung Ieyasu,
dia menghantar Kobayakawa Hideaki
untuk mengambil tempat bagi melihat seluruh jalan itu.
Apabila pertempuran bermula esok pagi,
dia akan nyalakan api sebagai isyarat, kemudian Kobayakawa Hideaki
akan turun dari kedudukan strategiknya
dan serang Tokugawa di sebelah rusuk kanan mereka,
dan memberi mereka kemenangan sepenuhnya.
Namun, Mitsunari kurang disukai
oleh ramai daimyo yang menyokong misi Toyotomi Hideyoshi.
Rasa benci dan sangsi terhadap Ishida Mitsunari
sebagai komander utama kembali memakan dirinya dalam beberapa cara.
Antara yang paling penting ialah kes Kobayakawa Hideaki.
Sebab utama kebencian Hideaki terhadap Ishida Mitsunari
adalah peranan Ishida dalam pencerobohan Korea.
Ishida Mitsunari telah dilantik oleh Hideyoshi
sebagai Inspektor Jeneral angkatan tentera Jepun,
dan dia amat kritikal terhadap prestasi Hideaki yang masih muda.
Berita telah sampai kepada Hideyoshi,
dan dia melucutkan segala hak, kelebihan dan milikan tanah Hideaki.
Dalam waktu genting menjelang peperangan itu,
Tokugawa Ieyasu menerima satu berita yang tak dijangka.
Hideaki telah berpaling tadah.
Sebaik pertempuran berlaku, Hideaki menyertai Ieyasu,
dan melancarkan serangan dahsyat ke atas tentera Mitsunari.
Jika ini berlaku, keadaan akan menyebelahi Ieyasu.
Entah-entah, Hideaki mungkin menyebelahi kedua-dua pihak
untuk lihat siapa akan menang,
dan dia akan buat keputusan untuk sokong siapa.
Tentulah, sebelum pertarungan bermula,
Ieyasu tak dapat pastikan sepenuhnya yang Hideaki akan berpaling tadah.
Tokugawa Ieyasu menghadapi sebuah keputusan
yang paling sukar dan berbahaya dalam hidupnya.
Akhirnya, ia satu pertaruhan besar yang perlu dia lakukan.
Tokugawa Ieyasu bergerak ke Sekigahara.
Jika surat ini hanya satu muslihat sepertimana anggapan jeneralnya,
maka Ieyasu telah menggadaikan segalanya.
Ieyasu tiba dan yang dia nampak di sekelilingnya
hanya api marak di atas gunung.
Ia menunjukkan kedudukan kubu kuat
yang sempat didirikan oleh tentera Ishida.
Ia satu cabaran besar untuk dihadapi.
Ieyasu berada dalam situasi yang merugikan
kerana anak Ieyasu, Hidetada,
belum tiba dengan tambahan 30,000 orang askar yang dia harapkan.
Ini mengancam kemandirian angkatan tentera Ieyasu.
Mereka hanya bersedia sebaik mungkin untuk pertempuran yang bakal menjelang.
Dalam masa beberapa jam, kabus mula menipis,
dan pertempuran paling mutlak di Jepun akan bermula.
Ketika tentera sayap berbaris di Sekigahara,
Mitsunari mempunyai kelebihan.
120,000 orang askarnya mengawal tanah tinggi.
Apabila peperangan bermula,
Mitsunari mensasarkan untuk menumpaskan formasi sayap Ieyasu,
lalu menumpaskan Ieyasu dari tiga sisi.
Di pangkalan lembah itu,
Ieyasu di kedudukan yang lebih lemah dan nisbahnya hampir tiga kepada dua.
Dek kerana anaknya dan tenteranya belum muncul,
segala harapannya kini bergantung kepada janji Hideaki untuk belot.
Pada hari peperangan di Sekigahara, kabus muncul di awal pagi,
maka kedua-dua pihak tak nampak masing-masing dengan jelas.
Apabila kabus mula menipis di awal pagi,
Ieyasu nampak apa yang ada di depannya.
Kedudukan berkubu yang dibentuk oleh Mitsunari.
Benar, tenteranya tak ramai.
Tapi, sebaliknya, Mitsunari tak banyak pengalaman dalam berperang.
Dia tak pernah ketuai peperangan. Dia cuma pernah jadi sub-komander.
Serang!
Mitsunari ada masa untuk bina pertahanan.
Akibatnya, angkatan Ieyasu terpaksa mara walau harus berkorban nyawa.
Ia pertempuran dahsyat.
Terdapat pertempuran depan-depan,
pembawa lembing dan tombak saling berlawan.
Di bahagian rusuk, terdapat kontinjen arquebusier menembak musuh.
Dari bertempur, jadi bertumbuk.
Ia huru-hara, mengelirukan dan sangat kejam.
Ini huru-hara terkawal.
Peperangan kian berlarutan, namun tiada pihak yang mengatasi.
Ini akan jadi pertandingan untuk melihat pihak mana yang lebih kuat.
Beri isyarat!
Ishida sedar yang dia perlu paksa beberapa askarnya untuk masuk bertempur.
Dia beri isyarat yang dirancang
kepada Kobayakawa Hideaki untuk serang tentera Tokugawa di rusuk.
Namun…
askar Hideaki tak berganjak.
Ieyasu juga nampak Kobayakawa tak bergerak.
Tentera Kobayakawa terus berdiam diri.
Selepas beberapa ketika,
Ieyasu juga jadi agak gementar tentang apa yang mereka akan buat.
Ieyasu kemudian membuka langkah dengan berhati-hati,
ia bakal mencipta sejarah dalam kisah rakyat Jepun.
Tembak!
Dia sepatutnya arahkan arquebusnya untuk tembak ke arah Hideaki,
lalu memaksa Hideaki memilih salah satu pihak.
Ini masanya untuk dia pilih.
Serang!
Ini menyebabkan Hideaki mula bertindak dan tentera Kobayakawa meluru menuruni bukit.
Anda perlu bayangkan reaksi Ishida Mitsunari.
Pertama, "Arahan sampai. Mereka mara. "
Kemudian, dia tergamam, "Tunggu, mereka bukannya mara ke arah Ieyasu,
Mereka mara ke arah saya. Mereka menyerang saya."
Mereka menghentam angkatan tentera di bahagian rusuk barat.
Komander unit rusuk yang diserang itu
mengarahkan tenteranya untuk serang balas, namun pihak lawan lebih ramai.
Serangan bertubi-tubi terhadap tentera Mitsunari ini
menyebabkan mereka terumbang-ambing, lalu menyebabkan pertahanannya runtuh.
Mitsunari kini sedar…
…bahawa dia akan tewas.
Kontinjen tentera barat yang masih ada cuba sedaya upaya untuk lari.
Semestinya, ramai yang akan dikejar
oleh pihak yang menang…
dan dibunuh.
Sejurus selepas peperangan tamat, berlakulah kekalutan.
Ramai jeneral yang mengetuai pihak yang kalah telah melarikan diri,
termasuklah Mitsunari,
tapi tentera Ieyasu berjaya tangkap sebahagian mereka.
Sekigahara adalah satu titik perubahan bagi Ieyasu.
Kerana kini sudah jelas, dari sudut ketenteraan,
dialah kuasa terbesar di Jepun.
Bagi Ieyasu, kemenangan di Sekigahara
meletakkannya di posisi paling dominan
dalam sejarah Jepun.
Kebanyakan penentang pemerintahannya telah tiada.
Kemenangan Ieyasu di Sekigahara kini lengkap,
tapi dia perlu hantar isyarat kemenangannya,
Ieyasu mengarahkan hukuman taat setia terhadapa Hideyoshi.
Termasuklah Ishida Mitsunari.
Kepala mereka dipancang sebagai satu pengumuman
bahawa pakatan Toyotomi telah tamat,
dan kuasa mutlak di negara itu kini milik Tokugawa Ieyasu.
Setelah kejadian di Sekigahara, Ieyasu buat satu keputusan kontroversi
yang menolak nasihat para jeneral dan pengikut setianya.
Walaupun pakatan yang berjuang melindungi pewaris Hideyoshi iaitu Hideyori,
Ieyasu putuskan untuk tak bunuh anak muda itu.
Sebaliknya, dia dibenarkan tinggal di Istana Osaka dalam jagaan ibunya,
Cik Puan Cha-Cha.
Date Masamune akan hantar surat kepada Tokugawa Ieyasu.
Dia akan kata,
"Ieyasu, jika kamu tak awasi budak ini dan membesarkannya sendiri…
semua musuh kamu akan mengelilinginya dan menghasutnya
serta membuat dia menentang kamu."
Namun, Ieyasu punyai pendapat berbeza.
Dengan menjauhkan diri dan membiarkan Hideyori dewasa
membolehkan Hideyori menerima pemerintahan Tokugawa.
Keputusan itu yang boleh dikatakan sentimental, rupanya satu kesilapan.
JEPUN 1600
Ieyasu kini bergerak untuk mengetatkan cengkamannya ke atas Jepun.
Para daimyo yang menentangnya di Sekigahara
telah dibunuh atau dilucutkan segala kelebihan mereka.
Kemudian mereka dihantar ke pinggir negara, jauh dari pengaruh dan kuasa.
Penyokongnya pula dipindahkan berhampiran pusat dan diberi ganjaran lumayan.
Dengan itu, Ieyasu mencipta zon penampan yang terdiri daripada pengikut setianya
untuk menghalang ancaman serangan.
Sistem pemindahan semula yang jauh ini
akan melindungi Ieyasu dan mengubah rupa politk Jepun selama-lamanya.
Ia satu rancangan yang genius. Perlu diingat, baik Nobunaga
mahupun Hideyoshi tak berjaya wujudkan keseimbangan politik yang berdaya maju.
Yang boleh bertahan.
Tapi Ieyasu berjaya.
Jadi, sementara ramai mendapat faedah daripada Peperingan Sekigahara
lain pula halnya dengan Kobayakawa Hideaki.
Walaupun pembelotan Kobayakawa yang memastikan ia berlaku,
sebab itulah Ieyasu menang,
Ieyasu tak percayakan dia.
Lagipun, dia khianati seorang tuan. Tak mustahil dia buat lagi.
Hideaki rasa terseksa
dan juga rasa bersalah kerana mengkhianati rumah asalnya,
iaitu Toyotomi, hinggakan dia menjadi gila.
Dalam masa dua tahun…
dia mabuk sampai mati.
Dari pelbagai sudut, Ieyasu telah mengukuhkan kedudukannya.
Dia menyusun semula para pembesar ini mengikut kepentingannya,
dia menubuhkan dominasinya di negara itu.
Tapi, Ieyasu, saya rasa ia amat penting,
mahu menjadikan dirinya sebagai ketua pahlawan,
bukannya seseorang yang terlampau terikat dengan istana imperial lama.
Pada tahun 1603, dia ambil langkah terakhir untuk kukihkan kesahihannya.
Dia akan ralit dengan gelaran Shogun.
Apa yang perlu diingat tentang gelaran Shogun ini ialah…
sepanjang sejarah Jepun,
ia bukanlah gelaran yang berpengaruh, berkuasa, mahupun dikehendaki.
Kebanyakan Shogun cuma boneka.
Ieyasu mencipta semula gelaran Shogun sebagai satu kuasa,
menguatkannya dan membolehkannya mengawal seluruh Jepun.
Sebaik saja Ieyasu diberi gelaran Shogun,
buat kali pertama sejak runtuhnya kuasa pusat
pada pertengahan abad ke-15,
dia berada di puncak kuasa Jepun.
Semua orang beranggapan, perang saudara selama 130 tahun akhirnya tamat.
Tapi lebih sedekad kemudian,
wujud ura-ura pemberontakan penuh.
Mereka yang tak pernah menerima kemenangan Tokugawa
mula bersubahat dengan seorang lelaki
yang boleh mencabar Ieyasu untuk kuasa…
Toyotomi Hideyori, pewaris sah Hideyoshi.
Selepas kemenangan di Sekigahara,
Ieyasu tak ambil sebarang langkah untuk menentang Hideyori,
iaitu pewaris sebenar gelaran Hideyoshi.
Budak itu berjaya membesar dan mengekalkan kedudukannya.
Kian lama, ramai yang mula menerima bahawa Hideyori
adalah alternatif kepada kebangkitan kuasa Ieyasu.
Khususnya, beberapa samurai yang tak bertuan, iaitu ronin,
yang ditinggalkan tanpa jawatan selepas peperangan di Sekigahara.
Dengan kata lain, dia juga mempunyai penyokong di seluruh negara.
Walaupun Hideyori sendiri menjadi punca penyatuan
bagi ramai pihak yang tak puas hati dengan arahan Tokugawa…
ia boleh dipersoalkan
sejauh mana dia sendiri mahu mencabar Ieyasu.
Jelas sekali, Ieyasu lebih berkuasa dari sudut ketenteraan,
dan nampaknya Hideyori mahu mengelakkan konflik.
Diam!
Tuanku, jangan dengar cakap mereka.
Jika kamu merayu untuk diselamatkan, kamu akan masuk perangkap Tokugawa.
Malah ibunya sendiri iaitu penasihat terdekatnya,
Lady Yodo, ataupun Cha-Cha,
akan mula mendorong anaknya untuk menentang Tokugawa Ieyasu.
Sebenarnya, seringkali bertentangan dengan nasihat pengikutnya,
di mana ramai yang cadang lebih baik tunggu Ieyasu mati,
dan mencabar anaknya yang lebih muda dan kurang berkesan sebagai pemerintah.
Jika kamu samurai, fikir untuk kembalikan pemerintahan Toyotomi!
Ibu…
Cha-Cha tak nak tunggu. Dia mahu cabaran itu berlaku sekarang.
Tolong berhenti.
Saya mahu kamu semua pergi!
Berambus!
Walau apa niat Hideyori sekalipun,
melihatkan berpuluh ribu dan mungkin sehingga 60,000 orang
yang berkumpul di sekeliling Hideyori di Istana Osaka,
Tokugawa Ieyasu nampak pemberontakan sedang bermula.
Ieyasu dikurniakan ramai anak lelaki.
Dia tahu keluarganya akan terselamat jika…
tiada alternatif kuasa yang berwibawa.
Hideyorilah alternatif kuasa yang berwibawa.
Dia menjadi magnet bagi mereka yang tak puas hati dengan Tokugawa.
Bunuh Hideyori.
Baik, tuan.
Jika Ieyasu mahu dapatkan kepastian sebelum dia mati
agar keluarganya selamat dan usahanya akan diteruskan,
dia harus bunuh Hideyori.
Dia putuskan untuk buat sesuatu yang dia rasa harus dilakukan bertahun dahulu.
Hapuskan keturunan Toyotomi hingga langsung tiada waris.
Ieyasu mara dengan 194,000 orang askar untuk mengepung Istana Osaka.
Disertai sekutu setianya, termasuklah Date Masamune,
beribu-ribu nyawa terkorban ketika tentera Ieyasu mengepung kubu itu.
Pertempuran yang tercetus amat ganas, namun pertahan tetap utuh.
Tapi, akhirnya, pada Jun 1615, pertahanan terhebat Istana Osaka runtuh.
Selepas berbulan-bulan berlawan dan dikepung,
meriam Tokugawa membedil Istana Osaka,
sebahagian istana itu terbakar.
Hideyori pasti tahu yang ia dah berakhir.
Dia telah menjadi bidak buat penentang pemerintahan Tokugawa,
dan dia dimanipulasi untuk mulakan perang yang tak mampu dimenangi.
Api sedang marak di Istana Osaka.
Jelas sekali, penentangan tak lagi bermakna.
Kemusnahan Istana Osaka
adalah seolah-olah segala tenaga akhir
semasa zaman perang saudara telah habis digunakan,
dan tiada apa yang tinggal.
Semuanya perlu dimusnahkan agar era baru dapat dilahirkan.
Tiada pergaduhan lagi. Akhirnya ia tamat.
Semua orang faham.
Ieyasu telah mengatasi semua orang.
Tokugawa kini mempunyai kuasa yang mutlak.
Ieyasu tak dapat menikmati hasil kemenangannya terlalu lama.
Setahun selepas kejatuhan Istana Osaka, dia nazak mungkin akibat kanser perut.
Ketika Tokugawa Ieyasu nazak,
ramai orang hebat datang melawatnya sebagai tanda hormat.
Antaranya ialah Date Masamune,
yang dikatakan telah melawat Ieyasu dan membacakannya puisi.
Mereka berdua saling menghormati antara satu sama lain.
Date bertindak sebagai sekutu yang setia bertahun selepas Sekigahara.
Tokugawa Ieyasu, si tua licik,
orang tua penuh muslihat yang terselamat daripada ribut dan peperangan…
telah meninggal dunia
setelah mengatasi jangka hayat semua musuhnya.
Para pahlawan yang hebat itu,
bagi sepanjang tempoh ini,
mereka faham bahawa ada sesuatu yang menjangkaui peperangan.
Itulah yang Tokugawa Ieyasu beri kepada mereka. Peluang.
Dia telah membentuk satu sistem yang teguh untuk memerintah Jepun
dalam sebuah era selepas peperangan.
Dia bertuah kerana ada ramai anak lelaki. Dia ada waris penyambung.
Dia bernasib baik, tapi juga ada kebijaksanaan.
Disebabkan itu,
sistem yang dibentuknya bertahan selama dua setengah abad.
Ia pencapaian yang hebat.
Kematian Tokugawa Ieyasu menandakan berlalunya era ini,
di mana tiba-tiba, sistem ketenteraan mula lenyap,
dan kini, samurai ialah pahlawan yang memerintah negara dengan aman.
Selama satu abad, mereka hanya kenal peperangan.
Dilahirkan dan dibesarkan dalam peperangan. Dididik untuk berperang.
Mungkin ini adalah pahlawan terhebat dalam lipatan sejarah.
Tiba-tiba, tiada lagi perang.
Dengan pantas, transformasi hebat samurai dapat dilhat.
Daripada fokus pada perang, konflik dan strategi,
fokus mula beralih kepada falsafah, tugas, maruah.
Apa maksudnya untuk berkhidmat? Apa makna menjadi pahlawan dalam keamanan?
Maka, dalam hanya beberapa dekad,
dari pelbagai aspek, samurai tidak lagi dikenali seperti dahulu.
Tapi legasi samurai
dalam transformasi sebuah negara, dari pertumpahan darah kepada keamanan,
ibarat sebuah kolosus di Jepun.
Zaman peperangan,
meskipun tragis, memusnahkan dan kejam,
melahirkan 250 tahun keamanan,
dan itu pencapaian yang jarang ditemui dalam sejarah manusia.
Terjemahan sari kata oleh Najat